Félix Édouard Guérin-Méneville

Félix Édouard Guérin-Méneville, tamén coñecido como Félix Édouard Guérin, nado o 12 de outubro de 1799 en Toulon, e finado o 26 de xaneiro de 1874 en París, foi un entomólogo francés.

 Traxectoria 
miniatura|150px|Ilustración do Dictionnaire Pittoresque d’Histoire Naturelle.

Guérin-Méneville cambiou o seu apellido, anteriormene Guérin, en 1836. Foi o autor da obra ilustrada Iconographie du Règne Animal de G. Cuvier, un complemento ao traballo dos zoólogos Georges Cuvier e Pierre André Latreille, Le Règne Animal, na que ilustrou só unha selección dos animais descritos. Cuvier quedou moi contento con este traballo, do que dixo que sería moi útil para os lectores, e que as ilustracións eran «tan precisas como elegantes».

Desde 1822 a 1825 foi un dos científicos que participaron na expedición de Louis Isidore Duperrey a bordo de La Coquille. Durante esta viaxe ao redor do mundo, describiu e debuxou numerosos insectos.

De 1833 a 1838 publicou, con Achille Rémy Percheron, Genera des Insectes, incompleto, e desde 1833 a 1840, con Gaspard Joseph Martin Saint-Ange, o Traité élémentaire d'histoire naturelle... (2 volumes).

Foi o introdutor dos vermes da seda en Francia, para que puideran criarse para a produción de seda.

Guérin-Méneville fundou varias revistas científicas:
 Magasin de zoologie, d'anatomie comparée et de paléontologie (1830), 
 Revue zoologique par la Société cuviérienne (1838), 
 Revue et Magasin de zoologie pure et appliquée (1849) e
 Revue de sériciculture (1863) ).

Foi o editor do Dictionnaire Pittoresque d'Histoire Naturelle, publicado en París entre 1836 e 1839. 

Guérin-Méneville foi elixido presidente da Société Entomologique de France o ano 1846.

Ademais da citada, foi membro das sociedades cieníficas Académie d'agriculture de France, Société des sciences naturelles de la Charente-Maritime, Société d'agriculture de La Rochelle, Académie des belles-lettres, sciences et arts de La Rochelle e da Academia das Ciencias de Turín.

 Algunhas obras 
 Guérin-Méneville, Felix-Edouard. Iconographie du règne animal de G. Cuvier: ou, représentation d'aprés nature de l'une des espèces les plus remarquables, et souvent non encore figurées, de chaque genre d'amimaux. Avec un texte descriptif mis au courant de la science. París: J. B. Baillière, 1829–1844.
 Guérin-Méneville, Felix-Edouard (editor). Dictionnaire Pittoresque d’Histoire Naturelle, París, 1836–1839.

(Ver lista completa en Félix Édouard Guérin-Méneville. Publications)

 Eponimia 
A Guérin-Méneville dedicáronselle os nomes científicos de ducias de xéneros e especies de insectos e outros organismos, incluída polo menos unha serpente.

 Abreviatura 
A abreviatura Guérin-Méneville emprégase para recoñecer a Félix Édouard Guérin-Méneville como autoridade na descrición e taxonomía en zooloxía. 

 Notas 

 Véxase tamén 

 Bibliografía 
 Jean Gouillard (2004): Histoire des entomologistes français, 1750-1950. Édition entièrement revue et augmentée. Boubée,  París.
 Jean Lhoste (1987): Les Entomologistes français. 1750-1950. INRA Éditions, Versalles.

Categoría:Científicos de Francia
Categoría:Entomólogos de Francia
Categoría:Nados no departamento de Var
Categoría:Nados en 1799
Categoría:Finados en 1874